Deg uḥric-agi wis sin, nuwi-d awal s telqay ɣef temeddurt n Belԑid At Ԑli, talalit-is, zzwağ-is d umecwar-is deg tira. Nemmeslay-d ɣef tmental tigejdanin i t-yessawḍen ad yekcem ɣer unnar-agi n tira. Deg uḥric-a, nebder-d kra n yimyura d yinagmayen i dyemmslayen ɣef Belԑid At Ԑli d wacu i d-nnan ɣef tira-agi-nsen. Ma nuɣal ɣer tewsit n wungal-agi, yefruri-d deg yiseggasen-nni 1940 asmi i as-ssutren yimrabḍen-nni yirumiyen (Pére Dugazelle) ad yaru s tmaziɣt. Deg tazwara , ur yumin ara ad yaru s tutlayt-is. Belԑid At Ԑli, d win yeldin tawwurt-a n tira s tmaziɣt, d netta i yuran ungal amezwaru s tutlayt n tmaziɣt s yisem-is « Lwali n Udrar ».